**Ministru kabineta noteikumu "Grozījumi Ministru kabineta 2004.gada 26.oktobra noteikumos Nr.887 "Valsts noslēpuma objektu saraksts"" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ievērojot likuma "Par valsts noslēpumu" 4.panta pirmajā daļā noteikto, kā arī ņemot vērā Nacionālās drošības likuma 10.panta pirmās daļas 3.punktu Iekšlietu ministrija ir izstrādājusi Ministru kabineta noteikumu projektu "Grozījumi Ministru kabineta 2004.gada 26.oktobra noteikumos Nr.887 "Valsts noslēpuma objektu saraksts"" (turpmāk - projekts).  |
| 2. | Pašreizējā situācija un problēmas | 2010.gada 28.maijā stājās spēkā grozījumi Nacionālās drošības likumā, ar kuriem tika aizstāts „nacionālajai drošībai svarīgu objektu” jēdziens ar „kritiskās infrastruktūras” jēdzienu. Ņemot vērā šos Nacionālās drošības likuma grozījumus, nepieciešams atbilstoši precizēt Ministru kabineta 2004.gada 26.oktobra noteikumus Nr.887 „Valsts noslēpuma objektu saraksts”, aizstājot vārdus „Nacionālajai drošībai svarīgu objektu kopums” ar vārdiem "Kritiskās infrastruktūras kopums". Papildus tam, projekts paredz aizstāt 2.3.6. apakšpunktā vārdus „kurus izmanto” ar vārdiem „kas paredzēti”. Pašreiz spēkā esošo apakšpunkta redakciju var interpretēt, ka klasificējama ir informācija par tādu priekšmetu iegādi, ko operatīvās darbības subjekti izmanto operatīvo pasākumu veikšanai, bet tie var nebūt speciāli paredzēti šādam mērķim. Piemēram, pēc pašreiz spēkā esošās redakcijas klasificētu iepirkumu ir iespējami piemērot arī parastu transporta līdzekļu iegādei, kurus izmanto operatīvo pasākumu veikšanai, lai arī to komplektācija un aprīkojums ne ar ko neatšķiras no sērijveidā ražotām automašīnām.  |
| 3. | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | Atbilstoši Nacionālās drošības likuma 10.panta pirmās daļas 3.punktam – Ministru kabinets apstiprina Kritiskās infrastruktūras kopumu. Atbilstoši Nacionālās drošības likumā izmantotajai terminoloģijai, Iekšlietu ministrija ir izstrādājusi Ministru kabineta noteikumu projektu "Grozījumi Ministru kabineta 2004.gada 26.oktobra noteikumos Nr.887 "Valsts noslēpuma objektu saraksts"", kas paredz noteikumu projektā aizstāt vārdus „Nacionālajai drošībai svarīgu objektu kopums” ar vārdiem "Kritiskās infrastruktūras kopums", kā arī precizē 2.3.6. apakšpunkta redakciju Ministru kabineta 2004.gada 26.oktobra noteikumos Nr.887 "Valsts noslēpuma objektu saraksts".Ar grozījumiem 2.3.6.apakšpunktā, aizstājot vārdus „kurus izmanto” ar vārdiem „kas paredzēti”, ir plānots precizēt esošo apakšpunkta redakciju, lai samazinātu slēgtu, klasificētu iepirkumu organizēšanu tādos gadījumos, kad tas nav pamatoti un nav nepieciešams, īpaši attiecībā uz standartizētiem, sērijveidā ražotiem līdzekļiem. |
| 5. | Projekta izstrādē iesaistītās institūcijas | Iekšlietu ministrija. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo projekts uz sabiedrību tieši neattiecas. |
| 7. | Cita informācija | Nav |

  Anotācijas II, III, IV, V, VI un VII sadaļa – projekts šīs jomas neskar.

Ministru prezidents V.Dombrovskis

Iekšlietu ministrs R.Kozlovskis

Iekšlietu ministrs\_\_\_\_\_\_\_\_\_\_\_\_\_\_\_\_\_\_\_\_\_\_ R.Kozlovskis

Vīza: valsts sekretāre \_\_\_\_\_\_\_\_\_\_\_\_\_\_\_\_\_\_ I.Pētersone-Godmane

28.04.2012.

405

Iekšlietu ministrijas

Nozares politikas departamenta

Politikas ieviešanas nodaļas

vecākais referents

M.Ostrovskis

tālr. 67219238, Fax 67219464

maris.ostrovskis@iem.gov.lv